b'\n_START_ARTICLE_\nKafi\xc4\x87\n_START_PARAGRAPH_\nKafi\xc4\x87 je uobi\xc4\x8dajeni naziv za caf\xc3\xa9 bar, ugostiteljski lokal namijenjen poslu\xc5\xbeivanju prvenstveno kave, ali i drugih alkoholnih i bezalkoholnih pi\xc4\x87a._NEWLINE_U kafi\xc4\x87ima ljudi mogu razgovarati, \xc4\x8ditati i pisati, zabavljati se, bilo samostalno ili u manjim grupama. Vrlo \xc4\x8desto se koriste kao sastajali\xc5\xa1ta._NEWLINE_Naziv dolazi od francuske rije\xc4\x8di caf\xc3\xa9, kava, dok je sama praksa nastala u kasnom srednjem vijeku pod utjecajem Turaka, koji su donijeli kavu od Arapa._NEWLINE_Kafi\xc4\x87 se razlikuje od bara u dvije stvari: kafi\xc4\x87 ne mora nu\xc5\xbeno imati pravi \xc5\xa1ank za kojeg ljudi sjedaju, jer su u kafi\xc4\x87ima naj\xc4\x8de\xc5\xa1\xc4\x87e kori\xc5\xa1teni stolovi i stolci (a nerijetko i separei), te po tome \xc5\xa1to kafi\xc4\x87 ne mora raditi no\xc4\x87u. Razlika izme\xc4\x91u kafi\xc4\x87a i restorana je u tome \xc5\xa1to se u kafi\xc4\x87ima u pravilu ne poslu\xc5\xbeuje hrana. Rije\xc4\x8d bistro se originalno koristila za kafi\xc4\x87 koji poslu\xc5\xbeuje i hranu.'